alexandrainst/scandi-wiki huggingface dataset:
Mathis Nilsen Eira

Mathis Nilsen Eira (født 3. desember 1949) er en norsk samisk politiker, som representerer Norske Samers Riksforbund. 

Han ble valgt inn på Sametinget fra valgkretsen Ávjovárri for perioden 2009-13, og var i denne perioden medlem av i nærings- og kulturkomiteen. I tillegg var han medlem i møtelederskapet og valgkomiteen, samt varamedlem i tilskuddstyret. Ved Sametingsvalget 2013 ble han valgt inn på nytt, for perioden 2013-2017, og er nestleder i næring- og kulturkomitéen, samtidig som han er leder i valgkomitéen. 

Mathis Nilsen Eira/Áilen Nigá Máhtte er utnevnt av Sametinget som reindriftens representant til styret i FeFo - Finnmarkseiendommen/Finnmárkkuopmodat i periodene 2014-2017 og 2018-2021. Han ble valgt som styrets nestleder i 2016, 2018 (fra 19.6.) og 2020.

Han har tidligere også vært kommunestyrerepresentant i Karasjok kommune i to perioder.

Ved siden av politikken er han styreleder i opplæringskontoret for reindrift og duodji, samt i Boazorusttet BA og Karasjok Sámi Searvi. Han har tidligere vært styreleder i områdestyret i Øst-Finnmark, rådsmedlem i Nordisk Sameråd og vært leder for Karasjok Flyttsamelag. Han har også vært styremedlem og nestleder i NRL/NBR.

Eira har fullført 9-årig ungdomsskole i Karasjok, og har bakgrunn fra reindriftsnæringen. Han er gift og har seks barn.

Eksterne lenker 
 Sametinget - Mathis Nilsen Eira  
 Sametinget.no - Eira, Mathis Nilsen (gammel lenke)

Norske sametingspolitikere
NSR-politikere
Samiske politikere
Arthur Tørfoss

Arthur Johan Tørfoss (født 24. februar 1956) er en norsk samisk politiker, som representerer Fremskrittspartiet. 

Han var valgt inn på Sametinget fra valgkretsen Davveguovlu (Nordre) første gang for perioden 2009–2013, der han var medlem av plan- og finanskomiteen. Han ble gjenvalgt for perioden 2013–2017 ved Sametingsvalget 2013, og var i denne perioden medlem av Næring- og kulturkomitéen og Kontrollutvalget. Han ble gjenvalgt i 2017.

På lokalplan er han vararepresentant for Nordreisa kommunestyre, og kasserer i Nordreisa FrP. Han er utdannet rørleggermester.

Referanser

Eksterne lenker 
 
 Sametinget - Arthur Tørfoss  
 Sametinget.no - Tørfoss, Arthur Johan (Gammel lenke)

 

Norske sametingspolitikere fra FrP
Lokalpolitikere i Nordreisa
FrP-politikere i Troms
Norske rørleggere
Diana Nuñez

Diana Maria Nuñez, (født 13. juli 1950 i San Antonio, Texas, USA), er en svensk vokalist og artist. 

Nuñez var medlem i bandet Gimmicks som ble nummer to i Melodifestivalen 1975 med Sången lär ha vingar og var også med i konkurransen flere ganger etter det, blant annet i 1991 . I 1977 var hun med å starte gruppa Tre Damer sammen med Anita Strandell og Inger Öst.

Referanser 

Deltakere i Melodifestivalen
Svenske musikere
Personer fra San Antonio
Fødsler i 1950
Oscar Hedlund

Oscar Hedlund, pseudonymet Oscar III (født 1933, død 11. november 2001) var en svensk journalist og musikkskribent.

Bibliografi 
 Oscar III:s Sverige: Kåserier ur Dagens Nyheter (1969)
 Galen i musik – en berättelse om alla dessa musikanter (1974)
 Da Capo! (1981)
 Georg Bolins gitarrbok (1982)
 Min vilda flock (1982)
 Stikkan, den börsnoterade refrängsångaren (1983)
 Alla dessa valpar (1988)
 Körkarlen Eric Ericson (1988)
 Körer i Sverige (1992)
 Mina bästa pinnar (1993)
 Tag en cigarr, broder (1993)
 Kungliga filharmoniska orkestern i Stockholm (1994)
 Galen i prylar (1995)
 I musikens kvarter (1998)
 Cornelis. Scener ur en äventyrares liv (2000)

Utmerkelser 
 Einar Moberg-stipendiatet – 1998
 Stims Skriftställarsipendium – 2000

Eksterne lenker 
 Oscar Hedlund i Nationalencyklopedin
 Oscar Hedlund fra Stim
 "Dödsfall" i avisen Journalisten 2001-11-15

Svenske journalister
Svenske forfattere
Fødsler i 1933
Dødsfall i 2001
Lars Wivallius

Lars Wivallius (født Lars Svensson), (født 1605 i Vivalla by utenfor Örebro, død 1669), var en svensk poet og eventyrer.

Referanser

Eksterne lenker

 Klage-Wijsa Öfwer Thenna torra och kalla Wååhr, hela texten

Svenske poeter
Svenske forfattere
Fødsler i 1605
Dødsfall i 1669
Personer fra Örebro
Kristian Asdahl

Kristian Asdahl (født 8. april 1920 i Nes i Akershus, død 21. januar 2000 i Bærum) var en norsk industrileder og politiker (H).


Bakgrunn og yrkeskarrière 
Han var odelsgutt, men valgte å overlate odelsretten til en yngre bror, Erland Asdahl. Under andre verdenskrig var han troppssjef i hjemmestyrkene O. 1223 Nes 1943–1945. Han gikk handelsskole i 1939, og tok examen artium i 1944. Han var utdannet siviløkonom fra Handelshøjskolen i København fra 1949, og studerte ved Université de Neuchâtel i Sveits i 1953.

Han var bestyrer i farens firma, E. Asdahl AS i Årnes, 1939–1946 og senere firmaets innehaver 1949–1958. Han var dessuten ansatt ved Stavanger Electro-Staalverk AS i Jørpeland 1949–1951. Asdahl var videre administrerende direktør i Joh. Bastiansen AS 1951–1953, administrerende direktør i Stavanger Staal AS 1951–1953 og 1954–1963, salgsdirektør i Stavanger Electro-Staalverk 1955–1963 og konsulent i Stavanger Electro-Staalverk 1963–1972. I Norges Banks representantskap var Asdahl formann 1965–1977 og 1984–1991 og viseformann 1978–1983.

Politisk arbeid 
Han var styremedlem i Nes Høyre 1946–1958, styremedlem i Akershus Høyre 1946–1961, formann i Nes Unge Høyre 1949–1953, formann i Akershus Unge Høyre 1949–1953, medlem av Unge Høyres landsstyre 1951–1955 og viseformann i Unge Høyre 1955–1957. Han var videre viseformann i Akershus Høyre 1953–1957 og formann 1958–1961, medlem av Høyres landsstyre 1954–1961 samt formann i Akershus Høyres finanskomité 1963–1966. I Bærum Høyre var han hovedstyremedlem 1961–1970 og 1974–1999, formann 1970–1974, formann i finanskomiteen 1975–1992 og æresmedlem fra 1992.

Han var innvalgt på Stortinget fra Akershus 1954–1957 og 1961–1969. Asdahl spilte en avgjørende rolle da Høyres stortingsgruppe skulle velge mellom Bent Røiseland fra Venstre og Per Borten fra Senterpartiet som statsminister etter stortingsvalget 1965. Han talte varmt for et bredt borgerlig samarbeid, også lenge etter tiden på Stortinget. I minnetalen over Asdahl på Stortinget ble han også beskrevet som «en gentleman av den gamle skole.»

Utmerkelser 
Som idrettsmann ble han tildelt Idrettsmerkestatuetten i 1960, Statuettklubbens hederspris i 1976 og diplom og sølvmerket for Birkebeinerrennet i 1979.

Han ble dessuten tildelt Kongens fortjenstmedalje i gull for sin samfunnsnyttige innsats i 1997.

Stortingskomiteer 
 1967–1969 medlem i Industrikomiteen
 1967–1969 varamedlem i Valgkomiteen
 1965–1967 medlem i Skog-, vassdrags- og industrikomiteen
 1961–1965 medlem i Skog-, vassdrags- og industrikomiteen
 1954–1957 medlem i Protokollkomiteen
 1954–1957 medlem i Den hemmelige protokollkomiteen
 1954–1957 medlem i Valgkomiteen

Referanser

Eksterne lenker 
 
 

Stortingsrepresentanter fra Høyre
Stortingsrepresentanter for Akershus
Stortingsrepresentanter 1965–1969
Stortingsrepresentanter 1961–1965
Stortingsrepresentanter 1954–1957
Lokalpolitikere i Nes i Akershus
Høyre-politikere i Akershus
Lokalpolitikere i Bærum
Unge Høyres ledelse
Norske næringslivsledere
Norske siviløkonomer
Kongens fortjenstmedalje i gull
Personer fra Nes kommune i Akershus
Shanshan

Shanshan (uighur: پىچان, Pichan, Piqan, kinesisk: 鄯善, pinyin: Shànshàn) er det kinesiske navnet på et kongedømme som eksisterte fra omkring 200 f.Kr. til 1000 f.Kr. ved den nordøstlige delen av Taklamakan-ørkenen, og som inkluderte den store, men nå for det meste tørre, saltsjøen Lop Nor.

I året 126 f.Kr. beskrev den kinesiske reisende Zhang Qian byen Loulan som en by med festning i nærheten av saltsjøen Lop Nor. I året 77 f.Kr. ble Loulan's konge Chang Gui myrdet med kniv av den kinesiske omreisende Fu Jiezi. Etter dette ble kongedømmet omdannet til en kinesisk satellittstat og omdøpt til kongedømmet Shanshan.

Tidligere land i Asia
Silkeveien
Xinjiang
Jømna Brug

Jømna Brug er en hjørnesteinsbedrift på Jømna i Elverum kommune i Innlandet. Selskapet ble opprettet i 1877 under navnet Kverndalen Brug, og var opprinnelig mekanisk verksted og støperi. I 1900 fikk selskapet nye eiere og skiftet navn til Jømna Brug, og driften ble utvidet til trevare- og vognfabrikk.
 

Fabrikken produserer idag hovedsakelig dører.

Referanser

Litteratur

Eksterne lenker 
 Jømna Brug

Norske industriselskaper
Næringsliv i Elverum
Stefan Lindgren

Stefan Lindgren (født 21. juli 1949 i Karlskoga) er en svensk forfatter, journalist, oversetter og forsker i slavistikk.

Lindgren var redaktør i den svenske venstresideavisen Gnistan fra 1976 til 1980. Han gir nå ut  det svenske nyhetsbrevet Ryska-Posten om Russland.

Bibliografi 
 Pansjir – fem tigrars dal (foto: Odd Uhrbom). Ordfront, Stockholm 1984. ISBN 91-7324-203-9
 Afghanistan, en handbok (1985, redaktör och medarbetare) ISBN 91-86936-00-X
 I vargens gap. Ordfront, Stockholm Stockholm 1986. ISBN 91-7324-270-5
 Månsken, kom! Ordfront, Stockholm 1988. ISBN 91-7324-327-2
 Leningrad, på andra stranden. Ordfront, Stockholm 1990. ISBN 91-7324-350-7
 Lenin. (Fischer & Co 1999) ISBN 91-7054-875-7

Eksterne lenker 
 Ryska-Posten, Lindgrens nyhetsbrev om Russland. (Besøkt 26. desember 2010)

Svenske forfattere
Svenske journalister
Personer fra Karlskoga kommun
Fødsler i 1949
Frederiks kirke (Viborg kommune)

Frederiks kirke er en sognekirke som ligger i utkanten av byen Frederiks i Viborg kommune Region Midtjylland i Danmark. Kirken ble bygget i 1766 og er tegnet av kongelig byggmester Georg David Anthon.

Kirken ble opprinnelig bygget for de tyske kolonistene – kartoffeltyskerne – som fra 1759 kom til Danmark og bosatte seg på Alheden syd for Viborg hvor de opprettet de to landsbyene Havredal og Grønhøj. 

Før de ankom var de blitt lovet en kirke og i 1766 ble kirken bygget midt mellom landsbyene for kongens regning. Kirken var kongens (statens) eiendom helt til 1935. 

Opprinnelig tjente den som kirke for både lutheranerne og de reformerte blant de tyske kolonistene, men fra midten av 1800-tallet var det ikke flere reformerte tilbake. Inntil 1823 ble det utelukkende preket på tysk i Frederiks kirke og deretter både på tysk og dansk inntil 1870, da de tyske gudstjenestene opphørte. 

Kirken er enkelt innredet. Altertavlen i barokk er fra 1766, da kirken ble bygget. Kirken gjennomgikk en totalrenovering i 2003 og da ble blant annet alterbildet skiftet ut. Det nye er malt av Maja Lisa Engelhardt. Kirkens to tidligere alterbilder; Kristus på korset og Kristus i Gethsemane have - malt av C.A. Schleisner fra 1866, er fremdeles hengt opp i kirken.

Prekestolen er fra 1766 og døpefonten er en granittfont fra 1929. En syvarmet lysestake er en gave fra en sognebeboer.

Orgelet er fra 1966 og gjennomgikk en større utvidelse da resten av kirken ble renovert i 2003. 

På 200-års jubileet for de første kolonistenes ankomst til Frederiks ble det i 1959 satt opp en minnesten med følgende navn på de kartoffeltyske familiene som bosatte seg på Alheden:
Agricola, Betzer, Bitsch, Bräuner, Bärthel, Cramer, Dickes, Dürr, Frank, Harritz, Herbel-Schmidt, Hermann, Herold, Jung, Krath, Kriegbaum, Lajer, Lauth, Marquard, Maul, Morratz, Gantzhorn, Marcher, Philbert, Rost, Schønheider, Wacher, Wendel, Winkler, Würtz.

Eksterne lenker 
 Om Frederiks kirke
 Frederiks sogn om kirken

Kirker i Viborg
Kirker i Viborg stift
Religiøse byggverk fra 1766
1766 i Danmark
Haakon Hauan

Haakon Hauan  (født 20. juni 1871 i Hammerfest, død 7. oktober 1961 i Oslo) var en norsk ingeniør og industrileder. Hauan var utdannet som kjemiingeniør ved Trondhjems Tekniske Læreanstalt i 1889.

Hauan er kjent for sin sentrale rolle i utviklingen handelen med import av råolje og raffinering av peroleumsprodukter som direktør for Vallø Olieraffineri fra 1920 til 1936. 

Han var også en tid politiker, som statsråd i Gunnar Knudsens andre regjering hvor han ledet industri-og forsyningsdepartementet fra 1918 til 1920. (provianteringsminister).

Se også 
 MT «Haakon Hauan»

Referanser

Eksterne lenker 
 
  «Haakon Hauan» i Norsk biografisk leksikon

Norske bedriftsledere
Personer fra Hammerfest kommune
Personer begravet på Vestre gravlund
Åarjel-Saemiej Gïelh

Åarjel-Saemiej Gïelh (Sørsamiske røster) er et samisk politisk parti med unge sørsamer som stilte til valg til Sametinget høsten 2009 fra sørsamisk valgkrets. Alle kandidatene på lista var den gang 33 år eller yngre. ÅSG var representert i Sametinget fra 2009 til 2021.
 
Førstekandidat var Ellinor Jåma fra Røyrvik/Grong. Andre representanter for ÅSG har vært Ida Marie Bransfjell og Jovna Zakharias Dunfjell.

Referanser

Eksterne lenker
 NRK Sámi Radio 2009 – «Her er alle kandidatene»
 

Politiske partier i Norge
Samisk politikk
Sørsamene
Grimascher och Telegram

Grimascher och telegram er et musikkalbum av Cornelis Vreeswijk, utgitt i 1966.

Sporliste

Side A
«Telegram för en bombad by»
«Cylinderhatten»
«Jubelvisa över Fiffiga Nanette»
«Telegram för Lucidor»
«En visa om ett rosenblad»
«Medborgarinnan Agda Gustavssons lott» (Duett med Ann-Louise Hanson)
«Polaren Per är kärlekskrank»

Side B
«Ångbåtsblues»
«Telegram för en tennsoldat»
«Får jag presentera Fiffiga Nanette?»
«Jag hade en gång en båt» (Duett med Ann-Louise Hanson)
«Balladen om herr Fredrik Åkare och den söta fröken Cecilia Lind»
«Telegram för min värdinna»
«Telegram för fullmånen»

Eksterne lenker   
 

Musikkalbum fra 1966
Cornelis Vreeswijk-album
Cornelis sjunger Taube

Cornelis sjunger Taube er et musikkalbum av Cornelis Vreeswijk, utgitt i 1969.

Sporliste

Side A
«Den sjuttonde balladen»
«Byssan lull» (Trad. – tekstbearbeiding: Evert Taube)
«Den glade bagarn i San Remo»
«Dansen på Sunnanö»
«Nudistpolka»
«Skärgårdsfrun»
«Ingrid Dardels polska»

Side B
«Vals i Valparaiso»
«Och skulle det så vara» (Musikk: Gunnar Gahn – text: Evert Taube)
«Oxdragarsång»
«Cervantes» (Till Gunnar Ekelöf) (Musik: Kjell Andersson – text: Evert Taube)
«Fritiof Anderssons paradmarsch»
«Jag är fri, jag har sonat»
«Vidalita»
«Rosa på bal»
«Tango i Nizza»

Eksterne lenker   
 

Musikkalbum fra 1969
Cornelis Vreeswijk-album
Olof Rydbeck

Olof Rydbeck (født 15. april 1913 i Djursholm, død 23. desember 1995 i Stocksund) var en svensk ambassadør og radiosjef. Han var sjef for Sveriges Radio fra 1955 til 1970, Sveriges FN-ambassadør fra 1970 til 1977 samt generalkommissær for UNRWA fra 1979 til 1985.

Liv og virke

Bakgrunn 
Olof Rydbeck var sønn av bankdirektør Oscar Rydbeck og Signe Olsson. Han giftet seg i 1940 med Monica Schnell, datter av rittmester Carl Gustaf Schnell og Hilda Hök.

Diplomat 
Etter å ha blitt fil.kand. i 1934 og jur.kand. i 1936 ved Uppsala universitet fikk Rydbeck ansettelse ved det svenske utenriksdepartementet som attaché. Året deretter inngikk han i den svenske representasjonen i Berlin under sendemann Arvid Richert, og i Ankara i 1941, men kom tilbake til Sverige i 1942. 

I 1945 var han attaché i Washington DC og ble forflyttet til Bonn i 1950. Han inngikk sammen med Sverker Åström, Axel Gjöres og Herman Eriksson i Sveriges første delegasjon til FN, ledet av Östen Undén. Denne delegasjonen søkte om og var med ved Sveriges inntreden i FN 19. november 1946. I år 1952 ble han  byråsjef og UDs pressesjef.

Radiosjef 
I 1955 forlot han diplomatiet og ble sjef for Sveriges radio, noe han forble i femten år.

Ambassadør 
I 1970 kom Rydbeck tilbake til diplomatiet da han etterfulgte Sverker Åström som FN-ambassadør. Sitt først oppdrag på posten gjennomførte Rydbeck allerede før han offisielt tiltrådte, da han tok imot kronprinsen Carl Gustaf, og gjorde ham kjent med FN og den svenske delegasjonen. I 1976 var Rydbeck representant for Sikkerhetsrådet, da generalsekretæren utså ham til å forhandle om Vest-Saharas fremtid.

I 1977 overlot han posten til Anders Thunborg, og var i tre år ambassadør i London. 

I 1979 utså FN ham på forslag av den svenske regjeringen gjennom Hans Blix, til generalkommissær for UNRWA, FNs hjelpeorganisasjon for palestinske flyktninger, en stilling han innehadde til sin pensjonering i 1985.

Ved siden av de ordinære stillingene var Rydbeck også styremedlem i blant annet Svenska institutets råd, STTF, beredskapsnemnden for psykologisk forsvar og SRKs overstyre. 

I 1990 utgav Rydbeck sina memoarer, I maktens närhet. Diplomat, radiochef, FN-ämbetsman på Bonniers.

Utmerkelser 
 Sixten Heymans pris 1977
 Kungliga Serafimermedaljen 1987

Referanser 

Svenske ambassadører
FN-ambassadører
Ambassadører til Storbritannia
Svenske diplomater
Personer fra Djursholm
Hauerseter Sportsklubb

Hauerseter Sportsklubb (stiftet 1929) er en sportsklubb fra Ullensaker som driver aerobic, sykling, fotball og innebandy. Fotballagets seniorlag befinner seg i 2013 i 3. divisjon hvor de også var fra 2009 til 2010, men i 2011 spilte de i 4. divisjon De rykket opp i 2008 med Trond Johnny Lien som trener. Han gikk før 2011 sesongen til Gjerdrum IL. Karl Andre Hovde kom som han etterfølger før 2011 sesongen etter og ha trent Høland IL de siste årene. 

Klubben har Odd-Arild Sandvold som oppmann Han har vært i klubben som både trener og oppmann siden starten av 1970 tallet.
Klubbens Tone-Lise Sandvold var 4. dommer i VM-kvalifiseringskampen i fotball for damer mellom Norge og Hviterussland. Videre har de også dommerne Kenneth Samdvold, som har gått linja i 1 div. Også Odd-Arne Sandvold er dommer i 4. divisjon. 

Spillere i 2011 sesongen:
Eivind Svalestad, Jørgen Alstad, Marius Lilleeidet, Øyvind Elstad Bekken, Vegard Rød, Remi Rød, Gøran Hoel Olsen, Ørjan Hustad, Tomm Kristensen, Thierry Dje Dje Dejon, Georg Kilstad, Christian Westad, Christer Sikveland, Fredrik Skottner, Jostein Rustand Dahl, Nikolai Torgersen, Svein Amundsen, Aleksander Bach, Filip Hovland

Tabell

Eksterne lenker
 
 Nordkisa Stadion - Nordic Stadiums

Idrettslag i Akershus
Idrettslag etablert i 1929
Fotballag i Akershus
Fotballag etablert i 1929
Sport i Ullensaker
Klas Widén

Klas Erik Widén (født 26. februar 1951) er en svensk komponist.

Han har komponert og arrangert musikk till teateroppsetninger, bl.a på Riksteatern, Uppsala Stadsteater, Musikteatergruppen Oktober og Barnens Underjordiska Scen (BUS). For Unga Riks skrev han musikalen «Malla handlar».

Widén har også skrevet boken Cornelis Vreeswijk: en förteckning över hans produktion med kort biografi, Musikvetenskapliga avdelningen, Stockholms universitet (1988).

Eksterne lenker 
 Hjulstaskolan 

Svenske komponister
Fødsler i 1951
Hansi Schwarz

Hans Carl Christian «Hansi» Schwarz (født 16. mars 1942 i München, død 10. januar 2013 i Lund) var en svensk musiker og festivalarrangør. Han ble svensk statsborger i 1975 og var bosatt i Lund. 

Schwarz er best kjent fra sin tid som gitarist i Hootenanny Singers.

Visfestivalen i Västervik 
I 1968 overtok Schwarz og hans gamle tegnelærer Lars Hjalmar "Frosse" Frosterud (1930–2000) ansvaret for å arrangere Visfestivalen i Västervik, som ble etablert i 1966 av gymnasistforeningen Mageliso Club. Fra 1978 till sin død var Schwarz eneansvarlig for festivalen.

Gravsted 
Schwarz ligger begravet på Gamla kyrkogården i Västervik.

Ettermæle 
I 2014 ble stipendet «Länsförsäkringar Kalmar Läns stipendium till minne av Hansi Schwarz» utdelt for første gang. Stipendet erstattet Fred Åkerström-stipendet, som hadde blitt utdelt på Visfestivalen i Västervik hvert år i perioden 1987–2013.

Referanser

Eksterne lenker 
 
 

Svenske musikere
Personer fra München
Lalitgiri

Lalitgiri, også kjent som Naltigiri er et buddhistisk tempelkompleks i Orissa, som består av flere større stupaer og klostre (viharas). Sammen med Ratnagiri og Udayagiri er Lalitgiri en del av Puspagiri-universitetet.

En rekke utgravninger i området har blitt utført av Archaeological Survey of India siden 1985, og pågår fortsatt.

Orissa
Buddhistiske templer i India
Robert F. Furchgott

Robert F. Furchgott (født 4. juni 1916 i Charleston, Sør-Carolina, død 19. mai 2009 i Seattle, Washington) var en amerikansk biokjemiker. Han ble tildelt Nobelprisen i fysiologi eller medisin sammen med landsmennene Louis J. Ignarro og Ferid Murad i 1998 for sine oppdagelser om nitrogenmonoksid som signalmolekyl i hjerte- og karsystemet.

Furchgott tok doktorgrad i biokjemi ved Northwestern University i 1940, og ble professor i farmakologi ved State University of New York i 1956. Siden 1988 innehadde han tittelen Distinguished Professor.

Nitrogen (NO) er en gass, som overfører signalene i kroppen. Nitrogenoksid produsert i et  celle, krysser cellemembranene til andre celler og regulere funksjonen til disse. Det faktum  at en gass kan ha denne funksjonen var en helt ny oppdagelse. Ferid  Murad studert hvordan nitroglyserin og andre relaterte stoffer som påvirker hjertet fartøyer arbeidet, og oppdaget 1977 de ga nitrogenoksid, som igjen påvirker hjertemuskelen.

Furchgott ble også tildelt Albert Lasker Basic Medical Research Award i 1996.

Referanser

Eksterne lenker 

Biologer fra USA
Kjemikere fra USA
Nobelprisvinnere fra USA
Nobelprisvinnere (fysiologi eller medisin)
Personer fra Charleston i Sør-Carolina
Fødsler i 1916
Dødsfall i 2009
Louis J. Ignarro

Louis Joseph Ignarro  (født 31. mai 1941 i  New York) er en amerikansk  farmakolog Han ble tildelt Nobelprisen i fysiologi  eller medisin  sammen med landsmennene Robert F. Furchgott og Ferid Murad i 1998 for sine oppdagelser om nitrogenmonoksid som signalmolekyl i hjerte- og karsystemet.

Ignarro tok doktorgrad i farmakologi ved University of Minnesota i 1966. Han er professor i farmakologi ved UCLA School of Medicine.

Nitrogenmonoksid (NO) er en gass som overfører signaler i kroppen: Nitrogenoksidmolekyler produsert i en celle, kan krysse cellemembranene til andre celler og regulere funksjonen til disse. Det faktum at en gass kan ha denne funksjonen, var en helt ny oppdagelse. Man visste at det måtte finnes et signalstoff som virket avslappende på blodkar, men ikke hva det stoffet bestod av. Ferid Murad hadde studert hvordan nitroglyserin  og andre relaterte stoffer som påvirker hjertets blodkar, virker, og dette arbeidet ledet dr. Ignarro til oppdagelsen av at gassen nitrogenmonoksid påvirker hjertemuskelen. Ignarro og Robert Furchgott kom begge til denne konklusjonen omtrent samtidig (i 1986), og sammen med Murad delte de i 1998 Nobelprisen for denne oppdagelsen.

Dr. Louis «Lou» Ignarro sitter i The Scientific Advisory Board for Herbalife, men har ifølge sin biografi ikke forsket eller arbeidet med næringslære i løpet av yrkeskarrieren.

På fritiden er dr. Ignarro en ivrig syklist og maratonløper. Han har fullført mer enn et dusin maraton.

Referanser

Eksterne lenker 

  Herbalife Scientific Advisory Board 

Professorer fra USA
Nobelprisvinnere fra USA
Nobelprisvinnere (fysiologi eller medisin)
Personer fra New York City
Finnmark Høyre

Finnmark Høyre var partiet Høyres fylkesorganisasjon i Finnmark. 

I februar 2018 ble Finnmark Høyre slått sammen med Troms Høyre til Troms og Finnmark Høyre.

Ledere fra 1948 til 2018 

Erling Johannes Norvik 1948–1952
Sigurd Husand 1952–1957
Barre Prestbakmo 1957–1961
H.O. Bach-Gansmo 1961–1966
Edvard Fløtten 1966–1968
Per Olsen 1968–1972
Kjell Wickstrand 1972–1976
Noralf Nora 1976–1982
Harald A. Paulsen 1982–1985
Torger Salamonsen 1985–1990

Søren Haraldstad 1990–1991
Torstein Schancke 1991–1993
Helge Ovanger 1993–1996
Hans Petter Kvaal 1996
Birger Westlund 1996–2004
Robert Gærnæ 2004–2008
Anne Karin Olli 2008–2012
Frank Bakke-Jensen 2012–2014
Jo Inge Hesjevik 2014–2018

Stortingsrepresentanter 
Innvalgt for Høyre fra Finnmark stortingsvalgkrets (etablert i 1953):

 Erling Johannes Norvik (1954–1961)
 Erling Norvik (1961–1973)
 Thor Listau (1973–1985)
 Steinar Eriksen (1985–1989)
 Raymond Robertsen (2001–2005)
 Frank Bakke-Jensen (2009–)

Frank Bakke-Jensen er statsråd i Erna Solbergs regjering siden 20. desember 2016. Laila Davidsen møtte som vara på Stortinget resten av perioden 2013-2017, mens Marianne Haukland møter som vara i perioden 2017-2021.

Referanser 

Høyres fylkesorganisasjoner
Politikk i Troms og Finnmark